# Leucanthemum

Leucanthemum és un gènere de plantes angiospermes de la família de les asteràcies (Asteraceae). Són plantes natives d'Europa, Sibèria i el Caucas.
Gran part de les espècies es consideren males herbes, però ecològicament aquestes plantes són importants com a aliment de les erugues d'alguns lepidòpters, com les de la papallona Bucculatrix argentisignella (que s'alimenta exclusivament de Leucanthemum vulgare), Bucculatrix leucanthemella, Bucculatrix nigricomella i Hypercompe indecisa.

## Descripció

Són plantes herbàcies rizomatoses perennes, acostumen a produir una tija erecta, que pot ser ramificada, d'entre 40 i 130 cm d'altura, tot i que poden atènyer els 2 metres. Les fulles acostumen a ser basals però algunes espècies tenen fulles caulinars, disposades a la tija, la forma i els marges varien segons les espècies, algunes tenen pecíol i d'altres són sèssils. Les flors s'agrupen en inflorescències en capítols, que poden ser solitaris, en parelles o en grups de tres. Les flors ligulades, les perifèriques, són femenines i tenen lígules blanques de diferents mides i el seu nombre oscil·la entre 13 i 34, tot i que de vegades en poden ser més o mancar completament. Les flors interiors són campanulades, amb cinc lòbuls i de color groc, hermafrodites i en poden ser entre 120 i més de 200. El fruit és una cípsela.

## Taxonomia

Aquest gènere va ser publicat per primer cop l'any 1754 al segon volum de la quarta edició de l'obra The Gardeners Dictionary: containing the methods of cultivating and improving all sorts of trees, plants, and flowers, for the kitchen, fruit, and pleasure gardens, as also those which are used in medicine : with directions for the culture of vineyards, and making of wine in England : in which likewise are included the practical parts of husbandry del botànic Philip Miller (1691-1771). El nom Leucanthemum prové del grec antic λευκός - leukos, "blanc" i ἄνθεμον - anthemon, "flor".

### Espècies

Dins del gènere Leucanthemum es reconeixen les 51 espècies següents:
* Leucanthemum adustum (W.D.J.Koch) Gremli
* Leucanthemum ageratifolium Pau
* Leucanthemum aligulatum Vogt
* Leucanthemum atratum (Jacq.) DC.
* Leucanthemum burnatii Briq. & Cavill.
* Leucanthemum cacuminis Vogt, Konowalik & Oberpr.
* Leucanthemum cantabricum Sennen
* Leucanthemum catalaunicum Vogt
* Leucanthemum chloroticum Kern. & Murb.
* Leucanthemum coronopifolium Vill.
* Leucanthemum corsicum (Sieber ex Less.) DC.
* Leucanthemum crassifolium (Lange) Lange
* Leucanthemum cuneifolium Legrand ex H.J.Coste
* Leucanthemum delarbrei Timb.-Lagr.
* Leucanthemum eliasii (Sennen & Pau) Vogt, Konowalik & Oberpr.
* Leucanthemum esterellense (Briq. & Cavill.) Vogt, Konowalik & Oberpr.
* Leucanthemum favargeri Vogt
* Leucanthemum gallaecicum Rodr.Oubiña & S.Ortiz
* Leucanthemum gaudinii Dalla Torre
* Leucanthemum glaucophyllum (Briq. & Cavill.) Jahand.
* Leucanthemum gracilicaule (Dufour) Pau
* Leucanthemum graminifolium (L.) Lam.
* Leucanthemum halleri (Suter) Polatschek
* Leucanthemum heterophyllum (Willd.) DC.
* Leucanthemum illyricum (Horvatić) Vogt & Greuter
* Leucanthemum ircutianum DC.
* Leucanthemum laciniatum Huter, Porta & Rigo
* Leucanthemum lacustre (Brot.) Samp.
* Leucanthemum legraeanum (Rouy) B.Bock & J.-M.Tison
* Leucanthemum ligusticum Marchetti, R.Bernardello, Melai & Peruzzi
* Leucanthemum lithopolitanicum (E.Mayer) Polatschek
* Leucanthemum maestracense Vogt & F.H.Hellw.
* Leucanthemum maximum (Ramond) DC.
* Leucanthemum meridionale Legrand
* Leucanthemum monspeliense (L.) H.J.Coste
* Leucanthemum montserratianum Vogt
* Leucanthemum pachyphyllum Marchi & Illum.
* Leucanthemum pallens (J.Gay ex Perreym.) DC.
* Leucanthemum platylepis Borbás
* Leucanthemum pluriflorum Pau
* Leucanthemum pseudosylvaticum (Vogt) Vogt & Oberpr.
* Leucanthemum pyrenaicum Vogt, Konowalik & Oberpr.
* Leucanthemum rohlenae (Horvatić) Vogt & Greuter
* Leucanthemum rotundifolium (Waldst. & Kit.) DC.
* Leucanthemum subglaucum De Laramb.
* Leucanthemum sylvaticum (Brot.) Nyman
* Leucanthemum tridactylites (A.Kern. & Huter) Bazzich.
* Leucanthemum valentinum Pau
* Leucanthemum virgatum (Desr.) Clos
* Leucanthemum visianii (Gjurašin) Vogt & Greuter
* Leucanthemum vulgare Lam.

### Híbrids

S'han descrit els següents híbrids naturals:
* Leucanthemum × aramisii Flor.Wagner, Vogt & Oberpr.
* Leucanthemum × athosii Flor.Wagner, Vogt & Oberpr.
* Leucanthemum × corunnense Lago
* Leucanthemum × marchii Konowalik, Vogt & Oberpr.
* Leucanthemum × pawlowskii Piękoś
* Leucanthemum × porthosii Flor.Wagner, Vogt & Oberpr.

## Galeria

* Margaridot (Leucantheum vulgare)
* Leucanthemum paludosum
* Leucanthemum x superbum 'Becky'
* Margarida

## Referències

* 1 2 3 «Leucanthemum» (en anglès). Plants of the World Online. Royal Botanic Gardens. Kew. [Consulta: 14 juny 2024].
* ↑ «Leucanthemum» (en anglès). Flora of North America. [Consulta: 14 juny 2024].
* ↑ «Leucanthemum Mill.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 14 juny 2024].
* ↑ Miller, 1754, LE . Leucanthemum.

## Enllaços externs

* Ox-eye daisy, Leucanthemum vulgare diagnostic photographs and information